► To cite this version:

Ajeet Kumar, Sunita Kumari Meena, Anil Kumar Singh, Pankaj Kumar Mishra.

https://hal.science/hal-04935548v1
hal-04935548 -825405, 2023, pp.20-22.

HAL Id: hal-04935548

Submitted on 14 Feb 2025

**HAL** is a multi-disciplinary open access
archive for the deposit and dissemination of sci-
entific research documents, whether they are pub-
lished or not. The documents may come from
teaching and research institutions in France or
abroad, or from public or private research centers.

L'archive ouverte pluridisciplinaire HAL, est
destinée au dépôt et à la diffusion de documents
scientifiques de niveau recherche, publiés ou non,
émanant des établissements d'enseignement et de
recherche français ou étrangers, des laboratoires
publics ou privés.

<figure><img src="image_1.png" /></figure>
<figure><img src="image_2.png" /></figure>

# भद्रिका पुंज

## (राजभाषा पत्रिका)

<figure><img src="image_3.png" /></figure>

वर्ष - 02, अंक - 01

2023

<figure><img src="image_4.png" /></figure>

<figure><img src="image_5.png" /></figure>

<figure><img src="image_6.png" /></figure>

<figure><img src="image_7.png" /></figure>

<figure><img src="image_8.png" /></figure>

<figure><img src="image_9.png" /></figure>

<figure><img src="image_10.png" /></figure>

भाकृअनुप – भारतीय कृषि अनुसंधान संस्थान– झारखण्ड

गौरिया करमा, बरही, हजारीबाग – 825405
# भद्रिका पुंज
## (राजभाषा पत्रिका)

वर्ष - 02 (2023), अंक-01

### संरक्षक

डॉ. अशोक कुमार सिंह निदेशक

### संपादक मंडल

डॉ. विशाल नाथ
डॉ. मनोज चौधरी (प्रबंधक संपादक)

### सह संपादक

डॉ. अनिमा महतो
डॉ. प्रीती सिंह
डॉ. शिल्पी केरकेट्टा
डॉ. मोनिका एम

### प्रकाशक एवं सम्पर्क सूत्र

#### निदेशक

भाकृअनुप- भारतीय कृषि अनुसंधान संस्थान-झारखण्ड गौरिया करमा, बरही, हजारीबाग,- 825405

दूरभाष: +91-11-25842367

फैक्स: +91-11-25846420

वेबसाइट: www.iari.res.in

ई-मेल: director@iari.res.in

प्रकाशन : जून, 2023

### विषय सूची

<table><thead><tr><th>क. स०</th><th>तकनीकी खंड</th><th>पुष्ठ संख्या</th></tr></thead><tbody><tr><td>1</td><td>सुक्ष्मजीव विविधता और मिट्टी में इसकी भूमिका प्रियंका खाती एवं आशा कुमारी</td><td>1-3</td></tr><tr><td>2</td><td>पूर्वी भारत में बेल की उन्नत बागवानी एवं मूल्य संवर्धन से आर्थिक संपन्नता कृष्ण प्रकाश, महेश धाकड़, दीपक कुमार गुप्ता, पंकज कुमार सिन्हा, शिल्पी केरकेट्टा एवं विशाल नाथ</td><td>4-6</td></tr><tr><td>3</td><td>चीनी उद्योग के उप-उत्पाद गन्ने की टिकाऊ खेती हेतु उपयुक्त अजित कुमार, सुनिता कुमारी मीना, ए. के. सिंह एवं पंकज कुमार मिश्रा</td><td>8-11</td></tr><tr><td>4</td><td>उन्नत खाद्य पोषण के लिए बाजरा के अंकुरण और किन्वन में सुक्ष्मजीवों की भूमिका हिमानी प्रिया, रंजीत सिंह, अमन जयसवाल, एकता नरवाल एवं शिव मंगल प्रसाद</td><td>12-15</td></tr><tr><td>5</td><td>भारत में मृदारहित कृषि के महत्व और बाधायें अनुप कुमार, अभिजित मंडल, शंकर लाल जाट, राधेश्याम, स्मुति रंजन पधान, नवीन कुमार, परीक्षित कुमार सैनी, कमल चौधरी एवं मनोज चौधरी</td><td>16-19</td></tr><tr><td>6</td><td>समेकित पोषक तत्व प्रबंधन का ईख उत्पादन में महत्व अजीत कुमार, सुनिता कुमारी मीना, ए.के. सिंह एवं पंकज कुमार मिश्रा</td><td>20-22</td></tr><tr><td>7</td><td>कद्दनों के सदुपयोग के लिए प्रसंस्करण तकनीकें रंजीत सिंह, हिमानी प्रिया, पाल्मी गैबिमी एवं शिव मंगल प्रसाद</td><td>23-25</td></tr><tr><td>8</td><td>एकीकृत मछली पालन अभय कुमार गिरि, नुजैबा पी.एम., शिल्पी केरकेट्टा, मोनिका एम., मनोज चौधरी एवं सनत कुमार महंता</td><td>26-28</td></tr><tr><td>9</td><td>मिलावटी उर्वरक की पहचान किसान स्वयं करें मनोज चौधरी</td><td>29-31</td></tr><tr><td>10</td><td>बीज उत्पादनः किसानों की आय संवर्धन के लिए एक उद्यम प्रियरंजन कुमार, संतोष कुमार, आकाश ए., अनिमा महतो, साहेब पाल, रंजीत सिंह, हिमानी प्रिया, आशा कुमारी, आशारानी पटेल, मनोज चौधरी, प्रीति तिग्गा, पवित्रा, कृष्ण प्रकाश, सौनन संगमा एवं विशाल नाथ</td><td>32-35</td></tr><tr><td>11</td><td>एक्वागार्डेनिंगः अलंकारी मछलियों का पालन अभय कुमार गिरि नुजैबा पी.एम., शिल्पी केरकेट्टा, मोनिका एम., सनत कुमार महंता और विशाल नाथ</td><td>36-38</td></tr><tr><td>12</td><td>कृषि में सूचना और संचार प्रौद्योगिकी पंकज कुमार राव, राज जयसवाल एवं मनोज चौधरी</td><td>39-41</td></tr><tr><td colspan="3" style="text-align: center; font-weight: bold;">साहित्यिक खंड</td></tr><tr><td>13</td><td>अकेलापन..... यशराज</td><td>43</td></tr><tr><td>14</td><td>माँ.... ऋषभ बजाज शाक्य</td><td>44</td></tr><tr><td>15</td><td>माँ मेरी देव लोक से आई है...... विकास पाटीदार</td><td>45</td></tr><tr><td colspan="3" style="text-align: center; font-weight: bold;">राजभाषा खंड</td></tr><tr><td>16</td><td>हिन्दी सप्ताह सह कार्यशाला</td><td>47</td></tr></tbody></table>
पोषक तत्वों का समेकित प्रबंधन ऐसी प्रक्रिया है जिससे फसलों में आवश्यक तत्वों की आपूर्ति सभी उपलब्ध संसाधन द्वारा किया जाता है। पोषक तत्वों का समेकित प्रबंधन से मिट्टी में पौधे के लिए आवश्यक पोषक तत्व उचित मात्रा में उपलब्ध रहता है, जिससे ईख की टिकाऊ खेती संभव है। पोषक तत्वों का सभी श्रोतों का समेकित रूप में उपयोग किया जाना जरूरी है इसके लिए रसायनिक उर्वरक, जैविक खाद तथा जीवाणु खाद का सही अनुपात में प्रयोग किया जाता है जिससे ईख की अधिक उपज प्राप्त होने के साथ ही मिट्टी की उर्वराशक्ति भी बनी रहती है। अतः आवश्यकता है कि मिट्टी के स्वास्थ्य को बरकरार रखते हुए फसलों का उत्पादन बढ़ाया जाये। इसके लिए हमें समेकित पोषक तत्व प्रबंधन अपनाना होगा।

रसायनिक उर्वरक पोषक तत्वों का समेकित प्रबंधन में रसायनिक उर्वरक का प्रमुख स्थान है। इसका प्रभाव पौधों पर तुरंत पड़ता है। इसके संतुलित मात्रा में प्रयोग से ईख की अधिकतम उपज संभव है। उर्वरक का व्यवहार मिट्टी जाँच के आधार पर ही करना चाहिए। पोषक तत्वों में नेत्रजन, स्फुर एवं पोटाश प्रमुख है।

नेत्रजन फसल को हरा रखता है, इसके कमी होने पर पत्ते पीले पड़ जाते है। इसके अभाव से पौधे के जड़ तना तथा पत्तियों के विकास में बाधा होती है। इसकी आपूर्ति हम नेत्रजनीय उर्वरक के रूप में करते है। नेत्रजनीय उर्वरक पानी में घुलनशील है साथ ही इसकी गति मिट्टी में बहुत तेज होती है। पौधे इसे आसानी से ग्रहण कर सकते है परन्तु बिडम्बना यह है कि इसका क्षय बहुत होता है। यदि मिट्टी में नमी कम है तो नेत्रजनीय उर्वरक जैसे यूरिया के व्यवहार करने पर यह अमोनिया गैस के रूप में बर्बाद होता है। यदि मिट्टी में नमी ज्यादा है तो यह पानी में घुलकर बर्बाद हो जाता है। अतः नेत्रजनीय उर्वरक का व्यवहार खेत में जब नमी न ज्यादा हो और न कम तब करना चाहिए। नेत्रजनीय उर्वरक की आधी मात्रा गन्ने रोप के समय तथा शेष आधी की आधी यानी एक चौथाई पहली सिंचाई के समय तथा बचे एक चौथाई गन्ने में मिट्टी चढ़ाते समय करना चाहिए।

स्फुर पौधे की वृद्धि विशेष कर जड़ों की वृद्धि में सहायक होता है। यह पौधे को उर्जा प्रदान करती है साथ ही नेत्रजन के हानिकारक प्रभाव को दूर करता है। इसके कमी होने पर

पौधा बैगनी रंग जो बाद में स्याही-युक्त लाल रंग में परिणत हो जाता है। स्फुर उर्वरक का क्षय नहीं होता है परन्तु अम्लीय एवं चूनायुक्त मिट्टी में स्थिर हो जाता है जिससे मिट्टी में स्फुर रहते हुए भी यह पौधे को उपलब्ध नहीं हो पाता है। स्फुरीय उर्वरक की सारी मात्रा गन्ने रोप के समय व्यवहार करना चाहिए। यदि स्फुरीय उर्वरक को सड़ी हुई गोबर या कम्पोस्ट के साथ मिलाकर डाला जायें तो स्फुरीय उर्वरक की उपयोग क्षमता बढ़ जाती है। साथ ही उपज में भी वृद्धि होती है। पोटाश पौधे में चीनी एवं स्ट्राच बनाने कि प्रक्रिया में सहायक होता है। यह पौधे में तना एवं डंठलों को मजबूत बनाता है साथ ही, उनमें प्रतिकूल मौसम एवं कीट तथा व्याधि से बचने की क्षमता में वृद्धि लाता है। पौधे में जलधारण की क्षमता बढ़ जाती है। इसके कमी के लक्षण नीचे की पत्तियों को सुखा देता है। पोटाश उर्वरक की पूरी मात्रा ईख रोप के समय व्यवहार करनी चाहिए।

### पोषक तत्वों की अनुशंसित मात्रा

ईख रोप की तीन विधियाँ है -पहला सिराउर विधि, दूसरा ट्रेंच या नाली विधि एवं तीसरा जोड़ी पंक्ति विधि। सिराउर विधि में ईख रोप के समय 70 किलोग्राम नेत्रजन, 85 किलोग्राम स्फुर एवं 60 किलोग्राम पोटाश प्रति हेक्टयर की दर से व्यवहार करना चाहिए। इसके लिए 152 किलोग्राम युरिया, 531 किलोग्राम सिंगल सुपर फास्फेट एवं 100 किलोग्राम म्यूरेट ऑफ पोटाश की आव यकता होती है। इसके अलावे 40 किलोग्राम नेत्रजन यानी 87 किलोग्राम यूरिया को प्रथम सिंचाई के समय तथा पुनः 40

<footnote n="1">¹मृदा विज्ञान विभाग, ईख अनुसंधान संस्थान, पूसा, समस्तीपुर, बिहार</footnote>

<footnote n="2">²ईख अनुसंधान संस्थान, डा.रा.प्र.के.कृ.वि.वि., पूसा, समस्तीपुर, बिहार</footnote>

<footnote n="3">³जनपदीय भूमि परीक्षण प्रयोगशाला, सोनभद्र, उ0प्र0</footnote>
किलोग्राम नेत्रजन को मिट्टी चढ़ाते समय प्रति हेक्टयर की दर से व्यवहार करना चाहिए। जोड़ी पंक्ति एवं ट्रेंच या नाली विधि में ईख रोप से पहले नाली में अंडी या तोरी की खल्ली 8 क्विंटल प्रति हेक्टयर की दर से डालना चाहिए। ईख रोप के समय नेत्रजन 45 किलोग्राम, स्फुर 85 किलोग्राम एवं पोटाश 60 किलोग्राम प्रति हेक्टयर की दर से व्यवहार करना चाहिए। एक हेक्टयर ईख रोप के लिए इस विधि में 98 किलोग्राम यूरिया, 531 किलोग्राम सिंगल सुपर फॉस्फेट एवं 100 किलोग्राम म्यूरेट ऑफ पोटाश की आवश्यकता होती है। प्रथम सिंचाई एवं गन्ने में मिट्टी चढ़ाने के समय 45 किलोग्राम नेत्रजन यानी 98 किलोग्राम यूरिया प्रति हेक्टयर की दर से उपरिवेशन करना चाहिए। बिहार की मिट्टी में जस्ता की कमी पायी गयी है अतः ईख रोप के समय जिंक सल्फेट 50 किलोग्राम प्रति हेक्टयर के दर से व्यवहार करना चाहिए। इसके अलावे हल्के जमीन वाली मिट्टियाँ में गंघक की भी कमी पायी गयी है। ईख रोप के समय मिट्टी में गंघकीय उर्वरक का व्यवहार 60-80 किलोग्राम प्रति हेक्टयर की दर से करने पर उपज में वृद्धि के साथ-साथ रस में चीनी की मात्रा में भी वृद्धि होती है।

## जैविक खाद

जैविक खाद के प्रयोग से मिट्टी की संरचना में सुधार होता है जिससे मिट्टी में हवा का संचार, जल धारण करने की क्षमता बढ़ जाती है। जैविक खाद को रासायनिक उर्वरक के साथ मिलाकर व्यवहार करने से उर्वरकों की कार्यक्षमता बढ़ जाती है। जैविक खाद में हरी खाद, कम्पोस्ट, गोबर की खाद, गंधकीय प्रेसमड, केचुआ की खाद आदि प्रमुख है।

## हरी खाद

हरी खाद के रूप में प्रायः दलहनी फसल का प्रयोग किया जाता है। यह वायुमंडलीय नेत्रजन की मृदा में जमा करती है। इसके लिए सनई, दैंचा तथा मूंग का प्रयोग में लाया जाता है। सनई ऊँची जमीन तथा दैंचा नीची जमीन में हरी खाद के रूप में प्रयोग किया जा सकता है। इसे रोपने के 8-10 सप्ताह के बाद जमीन में मिला देना चाहिए, जिससे लगभग 50-60 किलोग्राम नेत्रजन प्रति हेक्टयर मिल जाता है। बसंतकालीन ईख में मूंग काफी प्रचलित है जिसे दो बार फली तोड़ने के बाद मिट्टी में दबा देने से

25-30 किलोग्राम नेत्रजन प्रति हेक्टयर मिल जाता है। ईख में दलहनी फसल या तो गन्ना लगाने से पूर्व या साथ-साथ सह फसली के रूप में लगाया जा सकता है।

## कम्पोस्ट

ईख की खेती में कम्पोस्ट, गोबर की सड़ी खाद तथा गंधकीय प्रेसमड काफी प्रचलित है। गंधकीय प्रेसमड को 1-2 महीने पहले कम्पोस्ट बना कर प्रयोग करना चाहिए अथवा ईख रोप से कम से कम एक माह पहले मिट्टी में मिला देना चाहिए। अगर गंधकीय प्रेसमड की उसर भूमि की सुधार के लिए उपयोग किया गया हो तो कम्पोस्ट बनाकर व्यवहार नहीं करना चाहिए। इसके लिए बिना सड़ा हुआ गंधकीय प्रेसमड खेत में डालना उचित है। ईख की सूखी पत्ती का भी अच्छा कम्पोस्ट बनता है। ईख रोप के लिए खेत तैयार करते समय 200 क्विंटल कम्पोस्ट या गोबर की सड़ी खाद या गंधकीय प्रेसमड प्रति हेक्टयर मिट्टी में मिलाना चाहिए।

## खल्ली का प्रयोग

आजकल कृषि यंत्रों का उपयोग होने से किसानों के पास कम्पोस्ट बहुत कम मात्रा में उपलब्ध हो पाता है। यदि कम्पोस्ट या गोबर की सड़ी खाद या गंधकीय प्रेसमड उपलब्ध न हो तो ईख रोप के समय खल्ली 8 क्विंटल/हे0 की दर से सिराउर में व्यवहार करना चाहिए। खल्ली का जैविक खाद के रूप में प्रयोग सर्वोत्तम है कारण इसमें अधिक मात्रा में पोषक तत्व पाये जाते हैं।

## केचुआ खाद

केचुओं द्वारा कम्पोस्ट बनाने की क्रिया को वर्मी कम्पोस्ट कहते हैं। इस खाद में नेत्रजन, स्फुर एवं पोटाश क्रमशः 1.5-2.0, 1.3-1.8 तथा 0.75-1.0 प्रतिशत पाया जाता है इसके अलावे ऑक्सिन, साइटोकाइनिन हार्मोन तथा इन्जाइम भी पाये जाते हैं जो पौधों के सम्पूर्ण विकास में सहायक होते हैं। केचुआ खाद में कार्बनिक पदार्थ ज्यादा रहता है जिससे मिट्टी की भौतिक दशा में गुणात्मक सुधार होता है। ईख की फसल में 8-10 टन प्रति हेक्टयर केचुए की खाद का प्रयोग काफी लाभकारी होता है।

## जीवाणु खाद

जीवाणु खाद के रूप में एजोटोबेक्टर, एजोस्पेरिलम एवं फास्फेट सोलुबलाइजिंग बैक्टेरिया (पी.एस.बी.) का प्रयोग कर सकते हैं।
यह वैक्टरीया मिट्टी में मुक्त अवस्था में रहता है। ऐजोटोवेक्टर एवं ऐजोस्पेरिलम वायुमंडललय नेत्रजन को स्थिर कर पौधे का उपलब्ध करता है एवं पी.एस.बी. उपलब्ध स्फुर की मात्रा में वृद्धि करता है। जीवाणु खाद के रूप में एजोटोवेक्टर एवं एजोस्पेरिलम का प्रयोग करने से लगभग 20-25 किलोग्राम नेत्रजन की बचत प्रति हेक्टयर में किया जा सकता है एवं पी0एस0बी0 के प्रयोग से लगभग 10 प्रतिशत तक उपलब्ध स्फुर में वृद्धि संभव है। इसके अलावे मिट्टी में हारमोन्स एवं विटामिन आदी की भी वृद्धि होती है।

## जीवाणु खाद
### प्रयोग विधि

ईख में एक हेक्टयर भूमि के लिए 4 किलोग्राम जीवाणु खाद की आवश्यकता पड़ती है। जीवाणु खाद के प्रयोग वाले खेत में जैविक खाद का व्यवहार अवश्य करना चाहिए। जीवाणु खाद को लगभग 100 किलोग्राम कम्पोस्ट में अच्छी तरह से मिलाकर गन्ना लगाते समय अथवा 30-45 दिनों के बाद पौधें की जड़ में डालकर

कुदाल की सहायता से मिट्टी चढ़ा देना चाहिए। जीवाणु खाद का व्यवहार दो बार भी किया जा सकता है। ईख रोप के समय 2 किलोग्राम तथा मिट्टी चढ़ाते समय 2 किलोग्राम प्रति हेक्टयर जीवाणु खाद का व्यवहार किया जा सकता है।

<figure><img src="image_11.png" /><figcaption>जैविक खाद का प्रमुख स्त्रोत</figcaption></figure>

> “हिंदी है भारत जन की भाषा”